ഗുജറാത്ത് തീരത്ത് മൈക്രോചിപ്പ് ഘടിപ്പിച്ച പ്രാവ്;ഭീകരവിരുദ്ധ സ്‌ക്വാഡ് അന്വേഷണം തുടങ്ങി « My Kerala News | Latest Kerala news| Latest Malayalam News Online\nഗുജറാത്ത് തീരത്ത് മൈക്രോചിപ്പ് ഘടിപ്പിച്ച പ്രാവ്;ഭീകരവിരുദ്ധ സ്‌ക്വാഡ് അന്വേഷണം തുടങ്ങി\nഅഹമ്മദാബാദ്:. കാലില് മൈക്രോ ചിപ്പ് ഘടിപ്പിച്ച പ്രാവിനെ കണ്ടെത്തിയതാണ് ദുരൂഹത വര്‍ദ്ധിപ്പിക്കുന്നു. ഒരു കാലില് മൈക്രോ ചിപ്പും മറ്റേകാലില് കോഡ് ഉള്‍പ്പെടുന്ന മോതിരവുമാണ് ഉണ്ടായിരുന്നത്. ചിറകുകളില് എന്തൊക്കെയോ എഴുതിയിട്ടുമുണ്ട്. ഇന്തോ-പാക് തീരദേശ അതിര്‍ത്തിയിലാണ് ദുരൂഹതയുണര്‍ത്തുന്ന രീതിയില് പ്രാവിനെ കണ്ടെത്തിയത്.\nസംഭവത്തില് ഗുജറാത്ത് സര്‍ക്കാര് കേന്ദ്ര ആഭ്യന്തരമന്ത്രാലയത്തിന് റിപ്പോര്‍ട്ട് നല്‍കിയിട്ടുണ്ട്. തീരദേശ സേനയും വനംവകുപ്പും, ഫോറന്‍സിക് വിദഗ്ധരും സംസ്ഥാന ഭീകര വിരുദ്ധ സ്‌ക്വാഡും അന്വേഷണം ആരംഭിച്ചിട്ടുണ്ട്.\nകഴിഞ്ഞയാഴ്ചയും ഗുജറാത്ത് തീരത്തുനിന്നും ദേഹത്ത് ട്രാന്‍സിസ്റ്റര് ഘടിപ്പിച്ച പ്രാവിനെ കണ്ടെത്തിയിരുന്നു. പ്രാവിന്‍റെ കാലിലെ ചിപ്പില് 28733 എന്ന സംഖ്യ എഴുതിയിരുന്നു. ചിറകില് അറബി ഭാഷയില് റസൂല് -ഉള്- അള്ള എന്നും എഴുതിയിരുന്നു. ചിപ്പില് ‘ബെന്‍ജിംഗ് ഡുവല്’ എന്നും രേഖപ്പെടുത്തിയിരുന്നു.\nഗള്‍ഫ് ഉള്‍പ്പെടെ വിദേശ രാജ്യങ്ങളില് പ്രാവു പറത്തല് മത്സരങ്ങള് പതിവാണ്. ഇത്തരം മത്സര പ്രാവുകളെ അടയാളപ്പെടുത്താന് ബെന്‍ജിംഗ് ഡുവല് എന്ന കോഡ് ഉപയോഗിക്കുന്നത് പതിവാണ്.


ഓടുന്ന ട്രെയിനില് കയറാന് ശ്രമം, കാൽവഴുതി യുവതി താഴേക്ക്; രക്ഷക്കെത്തി ‘അത്ഭുത കരങ്ങള്’- വീഡിയോ – Nila24Live\nഭുവനേശ്വര്: ഓടുന്ന ട്രെയിനിൽ കയറാൻ ശ്രമിക്കുന്നതിനിടെ കാൽവഴുതി താഴേക്ക് പതിച്ച യുവതിക്ക് അത്ഭുതകരമായ രക്ഷപെടല്. റെയില്‍വേ സുരക്ഷാ ഉദ്യോഗസ്ഥന്റെ സമയോചിതമായ ഇടപെടലിനെ തുടര്‍ന്നാണ് ട്രെയിനിനും പ്ലാറ്റ്‌ഫോമിനും ഇടയില് കുടുങ്ങിയ യാത്രക്കാരി രക്ഷപ്പെട്ടത്.\nഭുവനേശ്വര് റെയില്‍വേ സ്റ്റേഷനിലാണ് സംഭവം. രമാദേവി വനിതാ സര്‍വ്വകലാശാലയിലെ ഐടി അധ്യാപികയാണ് അത്ഭുതകരമായി രക്ഷപ്പെട്ടത്. പുരി സാബല്‍പൂര് എക്‌സ്പ്രസില് കയറാന് ശ്രമിക്കുന്നതിനിടെ ഇവർ കാൽവഴുതി ട്രെയിനിനും പ്ലാറ്റ്‌ഫോമിനും ഇടയിൽ കുടുങ്ങുകയായിരുന്നു.\nഇത് ശ്രദ്ധയില്‍പ്പെട്ട സുരക്ഷാ ഉദ്യോഗസ്ഥന് ഓടിച്ചെന്ന് യുവതിയെ പ്ലാറ്റ്‌ഫോമിലേക്ക് വലിച്ചിടുകയായിരുന്നു. തുടര്‍ന്ന് അവിടെ ഉണ്ടായിരുന്ന യാത്രക്കാരും യുവതിയുടെ രക്ഷയ്ക്ക് എത്തുകയായിരുന്നു. സംഭവത്തിന്റെ വീഡിയോ വ്യാപകമായി പ്രചരിക്കാൻ തുടങ്ങിയതോടെ നിരവധി പേരാണ് ഉദ്യോഗസ്ഥനെ അഭിനന്ദിച്ചുകൊണ്ട് രംഗത്തെത്തുന്നത്.\nഅതിനിടെ, ട്രെയിന് വരുന്നത് ശ്രദ്ധിക്കാതെ റെയില്‍വേ ട്രാക്ക് മുറിച്ചു കടക്കാന് ശ്രമിച്ച മധ്യവയസ്‌ക്കനെ യാത്രക്കാരും സുരക്ഷാ ഉദ്യോഗസ്ഥരും ചേര്‍ന്ന് രക്ഷിച്ചു. മുംബൈയിലാണ് സംഭവം നടന്നത്. മധ്യവയസ്‌ക്കൻ ട്രാക്കിലുടെ വരുന്നത് ശ്രദ്ധയില്‍പ്പെട്ട ലോക്കോ പൈലറ്റ് ട്രെയിന് നിര്‍ത്തുകയായിരുന്നു. ഇതിന്റെ ദൃശ്യങ്ങളും സമൂഹമാധ്യമങ്ങളിൽ വ്യാപകമായി പ്രചരിക്കുന്നുണ്ട്.


തിരയും ചുഴിയും: ജുഡീഷ്യറിയും തുരുമ്പെടുക്കുന്നു?\nസത്യസന്ധനല്ലാത്ത ഒരു ജഡ്ജി തന്നെയും തന്റെ പദവിയേയും മാത്രമല്ല അപകീര്‍ത്തിപ്പെടുത്തുന്നത്. മറിച്ച് നീതിപീഠത്തിന്റെ മുഴുവന് കീര്‍ത്തിയെ തന്നെയാണ്. മുമ്പൊരിക്കല് രാജ്യത്തോട് ഈ നഗ്നസത്യം വിളംബരംചെയ്തത് സുപ്രീംകോടതി തന്നെയാണ്. രാജ്യത്തെ ജനങ്ങളുടെ അവകാശങ്ങള് സംരക്ഷിക്കുന്നതിലും നീതി ഉറപ്പാക്കുന്നതിലും വലിയ ഉത്തരവാദിത്വമാണ് കോടതികള്‍ക്ക് നിര്‍വഹിക്കാനുള്ളത്. ഇന്ത്യന് ജൂഡീഷ്യറി അന്താരാഷ്ട്ര തലത്തില് പ്രകീര്‍ത്തിക്കപ്പെടുന്നത് ചുമതലാ നിര്‍വഹണത്തില് സ്വര്‍ണപ്പണിക്കാരന്റെ സൂക്ഷ്മതയും ജാഗ്രതയും പുലര്‍ത്തുന്നതുകൊണ്ടാണ്. ഇവിടുത്തെ പൗരന്മാരും അഭിഭാഷകരും ജഡ്ജിമാരും എന്തെങ്കിലും പരാതികള് ഉന്നയിക്കുന്നുവെങ്കില് അതിന് കാരണം നീതിപീഠത്തിന്റെ സ്വതന്ത്രമായ പ്രവര്‍ത്തനത്തിനും സല്‍പേരിനും കളങ്കമേല്‍ക്കരുതെന്ന നിര്‍ബന്ധം അവര്‍ക്ക് ഉള്ളതുകൊണ്ട് മാത്രമാണ്.\nഇന്ത്യയിലെ പ്രഥമ ദലിത് സുപ്രീംകോടതി ചീഫ് ജസ്റ്റിസായി കെ ജി ബാലകൃഷ്ണന് നിയമിതനായപ്പോള് കേരളീയനെന്ന നിലയില് ഏറ്റവും കൂടുതല് ആഹ്‌ളാദിച്ചതും അഭിമാനിച്ചതും മലയാളികളായിരുന്നു. രാഷ്ട്രപതിക്കസേരയില് കെ ആര് നാരായണനെ ഇരുത്താന് സാധിച്ചതിന്റെ അഹങ്കാരം ഇപ്പോഴും മനസ്സില് സൂക്ഷിക്കുന്ന നമുക്ക് ജ ബാലകൃഷ്ണന് തിരിച്ചുനല്‍കിയതാകട്ടെ മായ്ച്ചാലും മായാത്ത നാണക്കേടും. ദിവസം കഴിയുന്തോറും അദ്ദേഹത്തിനെതിരെയുള്ള ആരോപണങ്ങള്‍ക്ക് ശക്തികൂടുമ്പോള് മനസ്സ് ഇടറുക മാത്രമല്ല കൈകാലുകള് തളരുകയും ചെയ്യുന്നു. 1968ല് മുന്‍സിഫായി കയറിയ ബാലകൃഷ്ണന് ഇടക്കാലത്ത് ജോലി രാജിവെച്ച് ഹൈക്കോടതിയില് അഭിഭാഷകനായും പിന്നീട് കേരള ഹൈക്കോടതി ജഡ്ജിയായും ഗുജറാത്ത് ഹൈക്കോടതി ചീഫ് ജസ്റ്റിസായും സുപ്രീംകോടതി ജഡ്ജിയായുമൊക്കെ ദീര്‍ഘകാലം സേവനമനുഷ്ഠിച്ച ശേഷമാണ് ഉന്നത നീതിപീഠത്തിന്റെ അത്യുന്നത ശ്രേണിയില് അവരോധിതനായത്. നാലുവര്‍ഷവും നാലുമാസവും ആ പദവിയില് തുടര്‍ന്ന അദ്ദേഹമിപ്പോള് ദേശീയ മനുഷ്യാവകാശ കമീഷന് ചെയര്‍മാനുമാണ്.\nജുഡീഷ്യറിയുടെ അനശ്വര ദീപശിഖ ദീര്‍ഘകാലം കയ്യിലേന്താന് അത്യപൂര്‍വ ഭാഗ്യംസിദ്ധിച്ച ബാലകൃഷ്ണനും അദ്ദേഹത്തിന്റെ ബന്ധുക്കള്‍ക്കുമെതിരെയാണിപ്പോള് ആരോപണങ്ങള് പേമാരിയായി പെയ്തിറങ്ങുന്നത്. ആരോപണം ഉന്നയിക്കുന്നവരും ചില്ലറക്കാരല്ല. ഡല്‍ഹിയിലെ പത്രപ്രവര്‍ത്തകനായ ഡോ. എം ഫര്‍ഗുവാനാണ് ബാലകൃഷ്ണന്റെ സ്വത്ത് സമ്പാദനത്തെ കുറിച്ച് അന്വേഷണം ആവശ്യപ്പെട്ട് ഉപരാഷ്ട്രപതി മുഹമ്മദ് ഹാമിദ് അന്‍സാരിക്ക് ആദ്യമായി പരാതി അയച്ചത്. പരാതി ആഭ്യന്തരമന്ത്രാലയത്തിന് കൈമാറി. ദല്‍ഹി സി ബി ഐ യൂണിറ്റ് ഇത് സംബന്ധിച്ച് അന്വേഷണം നടത്താന് കൊച്ചി യൂണിറ്റിനോട് ആവശ്യപ്പെട്ടു. ആദ്യമാദ്യം ഈ വാര്‍ത്തകള് മുഖ്യധാരാ മാധ്യമങ്ങള് പോലും കണ്ടില്ലെന്ന് നടിച്ചു. വാര്‍ത്താ തമസ്‌കരണം എളുപ്പമല്ലെന്ന് വന്നപ്പോഴാണ് എല്ലാവരും ഏറ്റുപിടിച്ചത്. കെ ജി ബാലകൃഷ്ണനെ അഴിമതിക്കാരനായി കാണാനുള്ള താല്‍പര്യമില്ലായ്മയായിരിക്കാം മലയാള പത്രങ്ങളെയും പിന്തിരിപ്പിച്ചിട്ടുണ്ടാവുക.\nസ്‌പെക്ട്രം അഴിമതി ഒരു സാമ്പത്തിക കുറ്റം എന്നതിനേക്കാള് അതൊരു രാജ്യദ്രോഹ കുറ്റം കൂടിയാണ്. ശത്രുരാജ്യങ്ങളുടെ ഒളിപ്പോര് ഇനമായ സാമ്പത്തിക ഭീകരാക്രമണമാണ് മന്ത്രിപദത്തിലിരുന്നുകൊണ്ട് ദലിതനായ രാജ നടത്തിയത്. സാത്വികനായ സാമ്പത്തിക വിദഗ്ധന് കാവല്‍നില്‍ക്കുമ്പോഴാണ് അദ്ദേഹം അഴിമതി രാജാവായത്. വന്‍കിട ബിസിനസ് ലോകം കറുത്ത പണത്തിന്റെ ചുക്കാന് പിടിക്കുന്നത് കണ്ടുകൊണ്ടാണല്ലോ 2010 വിടവാങ്ങിയത്. അഴിമതിയുടെ കാര്യത്തില് രാജ്യക്ക് തുല്യമായ അവസ്ഥയിലെത്തിയിരിക്കുന്നു കെ ജി ബാലകൃഷ്ണനും. അദ്ദേഹം കണ്ണടച്ച് പാല് കുടിക്കുകയായിരുന്നു എന്നാണിപ്പോള് മനസ്സിലാവുന്നത്. ജ. ഗോഖലെയും അദ്ദേഹവും തമ്മില് രാജയുടെ പേര് പരാമര്‍ശിച്ച സംഭവത്തെ ചൊല്ലി ഉയര്‍ന്ന വിവാദങ്ങളും ഇവിടെ ചേര്‍ത്തുവായിക്കണം. സുപ്രീംകോടതി ജഡ്ജിമാര് അവരുടെ സ്വത്ത് സംബന്ധിച്ച സ്റ്റേറ്റുമെന്റുകള് ഫയല് ചെയ്തിട്ടുണ്ടോയെന്ന് വെളിപ്പെടുത്താന് ചീഫ് ഇന്‍ഫര്‍മേഷന് കമീഷണര് ഉത്തരവിട്ടപ്പോള് അതിനെതിരെ ദല്‍ഹി ഹൈക്കോടതിയില് കേസ് കൊടുക്കാനാണ് ജ. ബാലകൃഷ്ണന് തീരുമാനിച്ചത്. ദല്‍ഹി ഹൈക്കോടതി ഇന്‍ഫര്‍മേഷന് കമീഷണര്‍ക്കനുകൂലമായി വിധിച്ചപ്പോള് അതിനെതിരെ അപ്പീല് കൊടുത്തു. അപ്പീല് തള്ളിയപ്പോള് സുപ്രീംകോടതിയില് പ്രത്യേകാനുമതി പെറ്റീഷന് കൊടുക്കാനാണ് മുതിര്‍ന്നത്.\nമുന് ചീഫ് ജസ്റ്റിസിനെതിരെ ഗൗരവതരമായ ആരോപണങ്ങള് ഉയര്‍ന്ന സാഹചര്യത്തില് അദ്ദേഹത്തെ ദേശീയ മനുഷ്യാവകാശ കമീഷന് ചെയര്‍മാന് സ്ഥാനത്തുനിന്ന് നീക്കി ജൂഡീഷ്യല് അന്വേഷണം നടത്തണമെന്നാവശ്യപ്പെട്ട് സുപ്രീംകോടതിയില് ഇപ്പോള് ഹര്‍ജിയും വന്നിരിക്കുന്നു. മരുമക്കളും മറ്റ് ബന്ധുക്കളും വരവില്‍ക്കവിഞ്ഞ സ്വത്ത് സമ്പാദിച്ചെന്ന ആരോപണങ്ങളുടെ പശ്ചാത്തലത്തില് അഭിഭാഷകനായ മനോഹര്‍ലാല് ശര്‍മയാണ് ഉന്നത നീതിപീഠത്തെ സമീപിച്ചിരിക്കുന്നത്. ജ ബാലകൃഷ്ണനാണെങ്കില് ആരോപണങ്ങള് കത്തിക്കയറുമ്പോഴും തികഞ്ഞ മൗനത്തിലുമാണ്. യൂത്തുകോണ്‍ഗ്രസ് നേതാവായ മരുമകന് ശ്രീനിജന് ആരോപണത്തെ തുടര്‍ന്നു രാജിവെച്ചിരിക്കുന്നു. ബാലകൃഷ്ണനെതിരെ സി ബി ഐ അന്വേഷണം തന്നെ വേണമെന്നും അത് സുപ്രീംകോടതിയുടെ മേല്‍നോട്ടത്തിലായിരിക്കണമെന്നും വാദിക്കുന്നത് മുന് നിയമമന്ത്രിയും അഭിഭാഷകനുമായ ശാന്തിഭൂഷണും മറ്റുമാണ്. ജ വി ആര് കൃഷ്ണയ്യരും അതിശക്തമായി രംഗത്തുണ്ട്. വൈകിയെങ്കിലും ചില രാഷ്ട്രീയകക്ഷികളും രംഗത്തുവന്നിരിക്കുന്നു.\nജുഡീഷ്യറിയുടെ പ്രതിഛായക്ക് വലിയ കളങ്കമാണ് ഈ ആരോപണം ഏല്‍പിച്ചത് എന്നതില് സംശയമില്ല. ജ ഫാത്തിമബീവിയും ജ. പരിപൂര്‍ണനും ജ കെ ടി തോമസുമെല്ലാം കേരളത്തില് നിന്ന് സുപ്രീംകോടതിയിലെത്തിയവരും ന്യായാധിപ പദവിയില് തങ്ങളുടെ ചുമതലകള് ഭംഗിയായി നിര്‍വഹിച്ചവരുമാണ്. സുപ്രീംകോടതി ചീഫ് ജസ്റ്റിസുമാരില് എട്ടുപേര് അഴിമതിക്കാരായിരുന്നുവെന്ന ഞെട്ടിക്കുന്ന സത്യം നമ്മുടെ മുമ്പിലുണ്ടെങ്കിലും ജ ബാലകൃഷ്ണന് ആ പട്ടികയില് ഇടംപിടിക്കുമെന്ന് ഒരു മലയാളിയും കരുതിയിട്ടുണ്ടാവില്ല.\nഎക്‌സിക്യൂട്ടീവിനെ പിന്തുടര്‍ന്ന് ജൂഡീഷ്യറിയും അഴിമതിയില് മുങ്ങിയാല്-ജഡ്ജിമാര് സത്യസന്ധമായി കടമകള് നിര്‍വഹിക്കുന്നില്ലെങ്കില് ഇന്ത്യന്‍ജനതക്ക് പിന്നെ എവിടെയാണൊരു അഭയം.\nആചാര്യന് January 7, 2011 at 7:18 AM\nഅട്ടയെ പിടിച്ചു മെത്തയില് കിടത്തിയാലും ..അത് അതിന്റെ സ്വഭാവം കാണിക്കും..എന്തേ അതെന്നെ ..ഈ രാജ്യത്ത് ഇങ്ങനെയുള്ള ആള്‍ക്കാര് ഉള്ളത് കൊണ്ടാണ് ഇത്രയും ക്രൂര കൃത്യങ്ങള് നടക്കുന്നത് അല്ലെ..


രണ്ടാം ശ്രമവും പരാജയം; നാഗമ്പടം മേല്‍പ്പാലം പൊളിക്കുന്നത് നിര്‍ത്തിവച്ചു - MALABAR FLASH\nHome Kerala Kottayam News കേരളം കേരള വാര്‍ത്ത രണ്ടാം ശ്രമവും പരാജയം; നാഗമ്പടം മേല്‍പ്പാലം പൊളിക്കുന്നത് നിര്‍ത്തിവച്ചു\nരണ്ടാം ശ്രമവും പരാജയം; നാഗമ്പടം മേല്‍പ്പാലം പൊളിക്കുന്നത് നിര്‍ത്തിവച്ചു\nകോട്ടയം: രണ്ടാം ശ്രമവും പരാജയപ്പെട്ടതോടെ നാഗമ്പടം പഴയ റെയില്‍വേ മേല്‍പ്പാലം സ്‌ഫോടനത്തിലൂടെ പൊളിക്കുന്നത് താല്‍ക്കാലികമായി നിര്‍ത്തിവച്ചു. രാത്രിയില് പാലം സ്‌ഫോടനത്തിലൂടെ തകര്‍ക്കേണ്ടെന്ന തീരുമാനത്തിന്റെ അടിസ്ഥാനത്തിലാണു നടപടി.[www.malabarflash.com]\nഇതിന്റെ ഭാഗമായി ട്രാക്കില് വച്ച മണല് ചാക്കുകള് നീക്കി വൈദ്യുതി പുനസ്ഥാപിച്ച് ട്രെയിന് ഗതാഗതം പുനരാരംഭിച്ചു. രാവിലെ 11 മുതല് നിയന്ത്രിത അളവില് തുടര് സ്‌ഫോടനങ്ങള് നടത്തി പാലം പൊളിക്കാനാണു കരാറുകാര് നിശ്ചയിച്ചിരുന്നത്. ഇതേത്തുടര്‍ന്ന് രാവിലെ 11നു പാലത്തിന്റെ വലതു ഭാഗത്ത് സ്‌ഫോടനം നടത്തി. തുടര് സ്‌ഫോടനങ്ങള് നടത്താന് ശ്രമിച്ചെങ്കിലും ഫലപ്രദമായില്ല. പിന്നീട് അഞ്ചര മണിക്കൂറിന് ശേഷം ഇടതുഭാഗത്ത് വീണ്ടുമൊരും സ്‌ഫോടനം കൂടി നടത്തിയെങ്കിലും പൊളിച്ചുനീക്കല് പ്രവൃത്തി നിര്‍ത്തിവയ്ക്കുകയായിരുന്നു.\nവൈകീട്ട് ആറുമണി കഴിഞ്ഞതോടെ് പ്രവൃത്തി താല്‍ക്കാലികമായി നിര്‍ത്തിവയ്ക്കുകയായിരുന്നു. ശക്തിയുള്ള കോണ്‍ക്രീറ്റ് ബീമായതിനാലാണു ശ്രമം പരാജയപ്പെട്ടത്. സ്‌ഫോടനത്തിന്റെ പൊടി പുറത്തു വരാതിരിക്കാന് പാലം മുഴുവന് പ്ലാസ്റ്റിക് വല കൊണ്ടുമൂടിയിരിക്കുകയാണ്. സ്‌ഫോടനം കാണാന് പൊതുജനങ്ങള്‍ക്കു നെഹ്‌റു സ്‌റ്റേഡിയത്തില് സൗകര്യമൊരുക്കിയതിനാല് റെയില്‍വേ ഉന്നത ഉദ്യോഗസ്ഥര്, ജില്ലാ ഭരണകൂടം, പോലിസ്, അഗ്‌നിശമനസേന, നഗരസഭ എന്നിവരുടെ മേല്‍നോട്ടത്തിലായിരുന്നു പ്രവൃത്തി. ബഹുനിലകെട്ടിടങ്ങള് കുറഞ്ഞനേരം കൊണ്ട് പൊളിക്കുന്ന നിയന്ത്രിത സ്‌ഫോടന സാങ്കേതിക വിദ്യയാണ് പ്രയോഗിച്ചത്. പാശ്ചാത്യ നഗരങ്ങളില് പ്രയോഗിക്കുന്ന നിയന്ത്രിത സ്‌ഫോടനം കേരളത്തില് ആദ്യമായാണു പരീക്ഷിക്കുന്നത്. തിരുപ്പൂര് കേന്ദ്രമായ മാഗ് ലിങ്ക് ഇന്‍ഫ്രാ പ്രൊജക്റ്റ്‌സ് െ്രെപവറ്റ് ലിമിറ്റഡ് കമ്പനിയാണു കരാര് ഏറ്റെടുത്തത്. പാലത്തിന്റെ വിവിധ സ്ഥലങ്ങളില് സുഷിരങ്ങള് ഇട്ട് സ്‌ഫോടകവസ്തുക്കള് നിറച്ചാണ് സ്‌ഫോടനം നടത്തുക. നാളെ വീണ്ടും പാലം പൊളിക്കുന്നത് പുനരാരംഭിക്കുമോ എന്ന കാര്യം അധികൃതര് വ്യക്തമാക്കിയിട്ടില്ല. മേല്‍പാലം പൊളിക്കുന്നതിന്റെ ഭാഗമായി ശനിയാഴ്ച കോട്ടയം വഴിയുള്ള ട്രെയിന് ഗതാഗതം നിയന്ത്രിച്ചിരുന്നു. മെമു ഉള്‍പ്പെടെയുള്ള പാസഞ്ചര് ട്രെയിനുകള് പൂര്‍ണമായും റദ്ദാക്കുകയും ദീര്‍ഘദൂര ട്രെയിനുകള് ആലപ്പുഴ വഴി തിരിച്ചുവിടുകയും ചെയ്തിരുന്നു. എന്നാല് പ്രവൃത്തി നിര്‍ത്തിവച്ചതോടെ ട്രെയിന് ഗതാഗതം പുനസ്ഥാപിച്ചതായി റെയില്‍വേ അധികൃതര് അറിയിച്ചു.


പഴവർഗങ്ങളാണോ, പഴം ഒഴിച്ചുള്ള പച്ചക്കറികളാണോ കൂടുതൽ ഗുണപ്രദം ? | Boolokam\nപലരും കരുതുക പഴവർഗങ്ങളാണ് കൂടുതൽ നല്ലതു എന്നാവും. എന്നാൽ അങ്ങനെ അല്ല. എന്തുകൊണ്ടും നല്ലതു പച്ചക്കറികളാണ്.പച്ചക്കറികൾ കൂടുതൽ വൈവിധ്യമാർന്നതും ആരോഗ്യത്തിന്\nപലരും കരുതുക പഴവർഗങ്ങളാണ് കൂടുതൽ നല്ലതു എന്നാവും. എന്നാൽ അങ്ങനെ അല്ല. എന്തുകൊണ്ടും നല്ലതു പച്ചക്കറികളാണ്.പച്ചക്കറികൾ കൂടുതൽ വൈവിധ്യമാർന്നതും ആരോഗ്യത്തിന് ആവശ്യമായ നിരവധി പോഷകങ്ങൾ അടങ്ങിയതുമാണ്. പച്ചക്കറികളിലുള്ള ഡയറ്ററി ഫൈബർ ദഹനത്തെ മന്ദഗതിയിലാക്കുകയും, പോഷകങ്ങളുടെ ആഗിരണം വർദ്ധിപ്പിക്കുവാൻ ഇടയാക്കുകയും ചെയ്യും.\nപച്ചക്കറികൾ പലതരം ആകൃതിയിലും, നിറങ്ങളിലും, സുഗന്ധങ്ങളിലും വരുന്നു. ഇലക്കറികളും, തണ്ടും, വേരുകളും, പൂക്കളും, കിഴങ്ങുവർഗങ്ങളും ഉണ്ട്. പ്രോട്ടീൻ, വിറ്റാമിൻ സി, ഇരുമ്പ് എന്നിവയുൾപ്പെടെ ഒരു ദിവസം നിങ്ങൾക്ക് ആവശ്യമായ എല്ലാ പോഷകങ്ങളുടെയും നല്ലൊരു ഭാഗം ആ ഭക്ഷണത്തിൽ അടങ്ങിയിരിക്കാം. ധാതുക്കളും വെള്ളത്തിൽ ലയിക്കുന്ന വിറ്റാമിനുകളും പച്ചക്കറി സ്രോതസ്സുകളിൽ നിന്ന് ഒന്നോ, രണ്ടോ പ്രാവശ്യത്തെ കഴിപ്പിൽനിന്നുതന്നെ നമുക്ക് ലഭിക്കും. അവ തയ്യാറാക്കാൻ ധാരാളം മാർഗങ്ങൾ ഉള്ളതുകൊണ്ട് ഇവയിൽ കുറവുള്ള കൊഴുപ്പും, ഉപ്പും മറ്റും ചേർത്ത് പാചകം ചെയ്‌താൽ അതിന്റെ കുറവും പരിഹരിക്കാം. ഒപ്പം രുചിയും കിട്ടും.\nപഴവർഗങ്ങളിലും മുകളിൽ പറഞ്ഞ എല്ലാം ഉണ്ട്. എന്നാൽ ഏതൊക്കെ തരം പഴവർഗങ്ങൾ കഴിച്ചാലും പച്ചക്കറികളിൽ നിന്ന് ലഭിക്കുന്ന വിവിധതരം പോഷകങ്ങൾ നമുക്ക് ലഭിക്കുകയില്ല.. പ്രത്യേകിച്ച് നമുക്ക് അത്യാവശ്യമായ പ്രോട്ടീൻ.കൂടാതെ പഴവർഗങ്ങളിൽ ധാരാളം പഞ്ചസാര അടങ്ങിയിട്ടുണ്ട്. പഞ്ചസാരയെ അടിസ്ഥാനമാക്കിയുള്ള ഊർജസമ്പാദന ഭക്ഷണക്രമം നമുക്ക് നല്ലതല്ല. അത് നമ്മുടെ പാൻക്രിയാസ് ഗ്രന്ഥിയെ മോശമായി ബാധിക്കും.നമുക്കാവശ്യമായ കലോറിയുടെ മൂന്നിലൊന്ന് പഞ്ചസാര, കാർബോഹൈഡ്രേറ്റ് എന്നിവയിൽ നിന്നും സംയോജിപ്പിച്ച് മറ്റ് മൂന്നിൽ രണ്ട് ഭാഗം പ്രോട്ടീനിൽ നിന്നും കൊഴുപ്പിൽ നിന്നും ലഭിക്കുന്നതാണ് ആരോഗ്യത്തിനു നല്ലതു.\nനമ്മൾ കഴിക്കുന്ന ആഹാരത്തിന്റെ അഞ്ചിൽ ഒന്ന് ഭാഗം പഴവർഗങ്ങൾ ഉൾപ്പെടുത്തുന്നതാണ് ആണ് ഉത്തമം\nRelated Topics:Baiju rajfruits and vegetableshealth and food


Lal Jose About Parvathy Attented His Marriage - Malayalam Filmibeat\n2 min ago കുടുംബവിളക്കിലേക്ക് വാനമ്പാടിയിലെ അനുമോളും? എന്നെത്തുമെന്ന് ആരാധകര്, മറുപടി ഇങ്ങനെ\n10 min ago മകള്‍ക്ക് വിവാഹം കഴിക്കണമെങ്കിൽ ആരെയും തിരഞ്ഞെടുക്കാം; ആ നടന്റെ പേര് മാത്രം പറയുന്നതെന്തിനെന്ന് താരപിതാവ്\n18 min ago വിവാഹശേഷം കുടുംബവിളക്കില് നിന്നും അവര് മാറ്റി, ഞാന് പിന്‍വാങ്ങിയതല്ല, പാര്‍വതി വിജയുടെ തുറന്നുപറച്ചില്\n52 min ago കുടുംബ വിളക്ക് സീരിയലിലെ അടുത്ത ട്വിസ്റ്റ് എന്താണ്; വേദികയും സമ്പത്തും തമ്മിലുള്ള പോരാട്ടം വീണ്ടും തുടങ്ങി\nവിവാഹത്തില് പങ്കെടുക്കാനായി പാര്‍വതി വന്നത് നാട്ടില് ചര്‍ച്ചയായി! വലിയ കാര്യമാണെന്ന് ലാല് ജോസ്\n| Published: Monday, May 18, 2020, 16:16 [IST]\nകമലിന്റെ സഹസംവിധായകനായി ജോലി ചെയ്യുമ്പോഴാണ് ലാല് ജോസിന്റെ വിവാഹം നടക്കുന്നത്. വിവാഹത്തിന് നടി പാര്‍വതി വന്നത് വലിയ കാര്യമായിരുന്നു. തന്റെ ജീവിതത്തില് ഒരിക്കലും മറക്കാന് പറ്റാത്ത നിമിഷമായിരുന്നു അതെന്നും വിവാഹ ദിവസം നടന്ന സംഭവങ്ങളെ കുറിച്ചും പറയുകയാണ് സംവിധായകന് ലാല് ജോസ്.\nഎന്നോടിഷ്ടം കൂടാമോ, എന്ന സിനിമ കഴിഞ്ഞായിരുന്നു എന്റെ വിവാഹം. ഒരു അസിസ്റ്റന്റ് സംവിധായകന്റെ കല്യാണത്തിന് സിനിമാ താരങ്ങള് വരുമോ എന്നായിരുന്നു നാട്ടുകാരുടെ സംസാരം. പക്ഷേ എന്നെ ഞെട്ടിച്ച് കൊണ്ട് പാര്‍വതി എന്റെ വിവാഹത്തില് പങ്കെടുക്കാന് വന്നു. അന്ന് പാര്‍വതി വളരെ പ്രശസ്ത നടി എന്ന നിലയില് പ്രേക്ഷകരുടെ ഇഷ്ട താരമാണ്.\n'കമലദളം' എന്ന സിനിമയുടെ ലൊക്കേഷനില് നിന്നാണ് പാര്‍വതി എന്റെ വിവാഹത്തില് പങ്കെടുക്കാനായി വന്നത്. മറ്റ് സിനിമാ താരങ്ങളായി ദിലീപും കമല് സാറും ഉണ്ടായിരുന്നു. ദിലീപ് അന്ന് എനിക്കൊപ്പം സഹസംവിധായകനായി വര്‍ക്ക് ചെയ്യുകയാണ്. ജയറാമേട്ടനെയും ഞാന് കല്യാണത്തിന് വിളിച്ചിരുന്നു.\nപക്ഷേ 'ഊട്ടിപ്പട്ടണം' എന്ന സിനിമയുടെ ചിത്രീകരണ തിരക്കിലായതിനാല് അദ്ദേഹത്തിന് പങ്കെടുക്കാന് കഴിഞ്ഞിരുന്നില്ല. പാര്‍വതി വന്നത് എന്തായാലും എന്റെ നാട്ടിലെ ആളുകള്‍ക്കിടയില് ചര്‍ച്ചയായി മാറി. അപ്പോഴാണ് ഞാനും മനസിലാക്കിയത് അത്ര എത്രത്തോളം വലിയ ഒരു കാര്യമായിരുന്നുവെന്ന് എന്നും ലാല് ജോസ് പറയുന്നു'.\nഇത് മാത്രമല്ല ശുഭരാത്രി എന്ന സിനിമയുടെ ലൊക്കേഷനില് നിന്നും ജയറാമും പാര്‍വതിയും തമ്മിലുണ്ടായ പ്രണയത്തെ കുറിച്ചും ലാല് ജോസ് പറഞ്ഞിരുന്നു. ശുഭയാത്ര എന്ന ചിത്രം ഞാന് പ്രതീക്ഷിച്ചത്രയും കളക്ഷന് നേടിയില്ല. അത് എന്ത് കൊണ്ടാണെന്ന് എനിക്ക് ഇന്നും മനസ്സിലായിട്ടില്ല, അത്രയും നല്ല ക്യുട്ടായിട്ടുള്ള സീനുകളുള്ള ഒരു സിനിമയായിരുന്നു അത്. എന്ത് കൊണ്ടാണത് അത് വലിയ ഹിറ്റായില്ല എന്നത് എനിക്ക് ഇപ്പോഴും അറിയില്ല.\nഅത്തരത്തില് നമ്മളെ വിഷമിപ്പിക്കുന്ന പരാജയങ്ങള് ചില സിനിമകള്‍ക്ക് സംഭവിക്കും. അതിലൊന്നായിരുന്നു ശുഭയാത്രയുടെ പരാജയം. ചിലത് ചെയ്യുന്നതില് നല്ല സിനിമയായിരിക്കും. എല്ലാം അത്ര പെര്‍ഫക്റ്റായിട്ട് ചെയ്തിട്ടുണ്ടാവും പക്ഷേ ചിലപ്പോള് തിയേറ്ററില് വര്‍ക്ക് ഔട്ടാകില്ല. തിയേറ്ററില് എന്തോ വേറേ ഒരു സമവാക്യമേ വിജയം നേടൂ. ആ സിനിമ പരാജയമായിരുന്നുവെങ്കിലും അത് കൊണ്ട് ഏറ്റവും നേട്ടമുണ്ടായത് ജയറാമേട്ടനും പാര്‍വതിക്കുമാണ്. ആ സിനിമയുടെ ഷൂട്ടിംഗിനിടെയാണ് അവര് കൂടുതല് അടുക്കുന്നതും, പിന്നീട് വിവാഹം കഴിക്കാന് തീരുമാനിക്കുന്നതെന്നും ലാല് ജോസ് പറയുന്നു.\nRead more about: lal jose parvathy ലാല് ജോസ് പാര്‍വതി\nLal Jose About Parvathy Attented His Marriage\nStory first published: Monday, May 18, 2020, 16:16 [IST]


കരുനാഗപ്പള്ളിയിൽ കെ.എസ്.ടി.എ. ഏകജാലക സഹായക കേന്ദ്രങ്ങൾ തുറന്നു… : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nകരുനാഗപ്പള്ളിയിൽ കെ.എസ്.ടി.എ. ഏകജാലക സഹായക കേന്ദ്രങ്ങൾ തുറന്നു…\nകരുനാഗപ്പള്ളി : കെ.എസ്.ടി.എ. കരുനാഗപ്പള്ളി ഉപജില്ലാ കമ്മിറ്റിയുടെ ആഭിമുഖ്യത്തിൽ പ്ലസ് വൺ പ്രവേശന ഏകജാലക സഹായക കേന്ദ്രങ്ങൾ തുറന്നു. സബ് ജില്ലാതല ഉദ്ഘാടനം\nകരുനാഗപ്പള്ളി ബോയ്സ് ഹയർ സെക്കന്ററി സ്കൂളിൽ നഗരസഭാ അധ്യക്ഷൻ കോട്ടയിൽ രാജു നിർവ്വഹിച്ചു. കൗൺസിലർ ഡോ. പി.മീന മുഖ്യ പ്രഭാഷണം നടത്തി.\nയോഗത്തിൽ കെ.എസ്.ടി.എ. സംസ്ഥാന കമ്മിറ്റി അംഗം എം.എസ്. ഷിബു സംസ്ഥാന കൗൺസിൽ അംഗങ്ങളായ എൽ.എസ്. ജയകുമാർ, കെ. രാജീവ്, സബ് ജില്ലാ സെക്രട്ടറി കെ. ശ്രീകുമാരൻ പിള്ള, നിർവ്വാഹക സമിതി അംഗം കെ.ജി. പ്രകാശ്, പ്രിൻസിപ്പാൾ ബി.ഉഷ, ഹെഡ്മിസ്ട്രസ് മേരി റ്റി . അലക്സ് എന്നിവർ സംസാരിച്ചു.\nകുഴിത്തുറ ഫിഷറീസ് ഗവൺമെന്റ് ഹയർ സെക്കന്ററി സ്ക്കൂളിലെയും കുലശേഖരപുരം ഗവ ഹയർ സെക്കൻ്ററി സ്ക്കൂളിലെയും കേന്ദ്രങ്ങൾ കെ.എസ്.ടി.എ. സംസ്ഥാന കൗൺസിൽ അംഗം എൽ.എസ്. ജയകുമാർ ഉദ്ഘാടനം ചെയ്തു.\nക്ലാപ്പന എസ്.വി.എച്ച്.എസ്സ്.എസ്സിൽ സഹായക കേന്ദ്രം കെ. ശ്രീകുമാരൻ പിള്ള ഉദ്ഘാടനം ചെയ്തു. കോവിഡ് കാലത്ത് വിദ്യാർത്ഥികൾക്ക് അപേക്ഷ നൽകാനുള്ള ബുദ്ധിമുട്ട് പരിഗണിച്ചാണ് ഈ സംവിധാനം ഏർപ്പെടുത്തിയത്. ഏകജാലക സംവിധാനത്തിലെ ഓപ്ഷൻ നൽകുമ്പോളുള്ള പ്രശ്നങ്ങൾ പരിഹരിച്ചും കോഴ്സ് തെരഞ്ഞെടുക്കുമ്പോഴുള്ള ഭാവി സാധ്യതകൾ ബോധ്യപ്പെടുത്തിയും ഈ സഹായക കേന്ദ്രത്തിൽ അപേക്ഷകൾ സൗജന്യമായി ഓൺലൈൻ ചെയ്ത് പ്രിന്റ് ഉൾപ്പെടെ നൽകുന്നു.\nകോവിഡ് മാനദണ്ഡങ്ങൾ പാലിച്ച് പ്രവർത്തിക്കുന്ന ഈ കേന്ദ്രങ്ങളുടെ സഹായം എല്ലാ വിദ്യാർത്ഥികൾക്കും ഉപയോഗപ്പെടുത്താം. വരും ദിനങ്ങളിൽ സബ് ജില്ലയിൽ കൂടുതൽ കേന്ദ്രങ്ങൾ ആരംഭിക്കും. സബ് ജില്ലാ ഹെൽപ്പ് ലൈൻ നമ്പറുകൾ: 9495117822, 9497779784, 9447591178, 9447992351, 9447211191\n← ജില്ലയിലെ ആദ്യ പുരപ്പുറ സൗരോർജ്ജ പദ്ധതി സമർപ്പിച്ചു….\nമലയാളത്തിലെ താരരാജാക്കന്മാർക്ക് പുറമേ കരുനാഗപ്പള്ളി സ്വദേശിക്കും UAE ഗോൾഡൻ വിസ ലഭിച്ചു…. →


rajasthan passes resolution against Agneepath അഗ്നിപഥിനെതിരെ\nഅഗ്നിപഥിനെതിരെ രാജസ്ഥാനില് പ്രമേയം പാസായി; ബിഹാറില് 700 കോടിയുടെ നാശനഷ്ടം\nകേന്ദ്ര സര്‍ക്കാരിന്റ അനുനയനീക്കങ്ങളിലും വഴങ്ങാതെ അഗ്നിപഥ് പദ്ധതിക്കെതിരെ രാജ്യവ്യാപക പ്രതിഷേധങ്ങള് തുടരുന്നു. ബീഹാറില് മാത്രം 700 കോടിയുടെ നാശനഷ്ടം ഉണ്ടായതായി റെയില്‍വേ അറിയിച്ചു. പ്രതിഷേധങ്ങള്‍ക്കിടെ രാജസ്ഥാനില് പദ്ധതിക്കെതിരെ പ്രമേയം പാസാക്കി. മുഖ്യമന്ത്രി അശോക് ഗെലോട്ടിന്റെ അധ്യക്ഷതയില് ചേര്‍ന്ന മന്ത്രിസഭായോഗത്തിലാണ് പ്രമേയം പാസാക്കിയത്.(rajasthan passes resolution against Agneepath)\nപദ്ധതിക്കെതിരായ പ്രതിഷേധത്തിന് പിന്നില് ഗൂഢാലോചനയുണ്ടോ എന്ന് പരിശോധിക്കാന് കേന്ദ്ര ഇന്റാലിജന്‍സ് നിര്‍ദ്ദേശം നല്‍കിയിട്ടുണ്ട്. പദ്ധതിയില് കേന്ദ്രം പ്രഖ്യാപിച്ച ആനുകൂല്യങ്ങള്‍ക്കും രാജ്യവ്യാപകമായി ഉയര്‍ന്ന പ്രതിഷേധഗ്‌നിയെ തണുപ്പിക്കാന് ആയിട്ടില്ല. ഇന്റര്‍നെറ്റ് സേവനം റദ്ദു ചെയ്തും നിരോധനജ്ഞ പ്രഖ്യാപിച്ചും നടത്തിയ പ്രതിരോധ നീക്കങ്ങളും ഫലം കണ്ടിട്ടില്ല. പ്രതിഷേധം നിലവില് 20 സംസ്ഥാനങ്ങളിലേക്ക് വ്യാപിച്ചു കഴിഞ്ഞു.\nRead Also: അഗ്നിപഥ് പദ്ധതി രാജ്യതാത്പര്യത്തിന് എതിര്; പിന്‍വലിക്കണമെന്ന് എം കെ സ്റ്റാലിന്\nകഴിഞ്ഞദിവസം നടന്ന ബന്ദിനിടെ ബിഹാറില് വ്യാപക അക്രമങ്ങളാണുണ്ടായത്. റെയില്‍വേ സ്റ്റേഷനുകള്‍ക്കും, ആംബുലന്‍സിനും ബസ്സുകള്‍ക്കും നേരെ വ്യാപകമായ ആക്രമണമുണ്ടായി. ബിജെപി നേതാക്കള്‍ക്കെതിരായ അക്രമം തുടരുന്ന സാഹചര്യത്തില് ബീഹാറില് രണ്ട് ഉപമുഖ്യമന്ത്രിമാര് ക്കും 10 എംഎല്‍എമാര്‍ക്കും വൈ കാറ്റഗറി സുരക്ഷ ഏര്‍പ്പെടുത്തി.\nസംസ്ഥാനത്ത് റെയില്‍വേയ്ക്ക് മാത്രം 700 കോടി രൂപയുടെ നഷ്ടമാണ് ഉണ്ടായത്.\nബീഹാറില് മാത്രം 138 എഫ്‌ഐആറുകള് രജിസ്റ്റര് ചെയ്തു. വിവിധ അക്രമങ്ങളില് 718 പേര് അറസ്റ്റിലായി. അക്രമം നടന്ന ഇടങ്ങളില് സിസിടിവി ദൃശ്യങ്ങള് ബിഹാര് പൊലീസ് ശേഖരിച്ചുവരികയാണ്.\nStory Highlights: rajasthan passes resolution against Agneepath\nRead more on: Agneepath project | bihar | rajasthan\nരാജസ്ഥാനിലെ വിവിധ മേഖലകളില് വീണ്ടും ഇന്റര്‍നെറ്റ് റദ്ദാക്കി Headlines\nഉദയ്‌പൂർ കൊലപാതകം; പ്രതികൾക്ക് ഐഎസ് ബന്ധം, ജയ്പൂരിൽ സ്ഫോടനം നടത്താനുള്ള ഗൂഢാലോചനയിലും പങ്കെടുത്തു Headlines


Emalayalee.com - ഗവര്‍ണറെ തിരിച്ച് വിളിക്കാന് രാഷ്ട്രപതിയോട് ആവശ്യപ്പെടുന്ന പ്രമേയത്തിന് അനുമതി തേടി പ്രതിപക്ഷ നേതാവ്\nസംസ്ഥാന ഗവര്‍ണര് ആരിഫ് മുഹമ്മദ് ഖാനെ തിരിച്ച് വിളിക്കണമെന്ന ആവശ്യവുമായി പ്രതിപക്ഷം.\nകേരള നിയമസഭയുടെ അന്തസിനെ തന്നെ ചോദ്യം ചെയ്യുന്ന ഗവര്‍ണറെ തിരിച്ച് വിളിക്കാന് രാഷ്ട്രപതിയോട് ആവശ്യപ്പെടുന്ന പ്രമേയം സഭയില് അവതരിപ്പിക്കാന് അനുമതി തേടി പ്രതിപക്ഷ നേതാവ് രമേശ് ചെന്നിത്തല സ്‌പീക്കര് ശ്രീരാമകൃഷ്‌ണന് നോട്ടീസ് നല്‍കി.\nനിയമസഭയുടെ ഭാഗമാണ് ഗവര്‍ണര് എന്നിരിക്കെ നിയമസഭാ നടപടിയെ വെല്ലുവിളിക്കുകയും നിയമസഭയുടെ അന്തസിനെ തന്നെ ചോദ്യം ചെയ്യുകയും ചെയ്യുന്ന നിലപാട് സ്വീകാര്യമല്ല.\nഅതുകൊണ്ട് ഗവര്‍ണറെ തിരിച്ച് വിളിക്കാന് രാഷ്ട്രപതി തയ്യാറാകണമെന്ന പ്രമേയം നിയസഭയില് അവതരിപ്പിച്ച് പാസാക്കണമെന്നാണ് പ്രതിപക്ഷം ആവശ്യപ്പെട്ടിരിക്കുന്നത്.\nസംസ്ഥാന നിയമസഭ ഇതിന് മുമ്പും പ്രമേയങ്ങള് പാസാക്കിയിട്ടുണ്ട്. അപ്പോഴൊന്നും ഇല്ലാത്ത പ്രശ്‌നമാണ് പൗരത്വ നിയമത്തിനെതിരായ പ്രമേയത്തില് ഗവര്‍ണര് സ്വീകരിക്കുന്നത്.\nനിയമസഭ പ്രമേയം പാസാക്കിയ നടപടി ചട്ടവിരുദ്ധവും തെറ്റുമാണെന്ന ഗവര്‍ണറുടെ നിലപാട് അനുചിതമാണ്. സ്‌പീക്കറുടെ അനുമതിയോടെയാണ് നിയമസഭ പ്രമേയം പരിഗണനക്ക് എടുത്തതും ഐക്യകണ്‌ഠേന പാസാക്കിയതും\nഅത് കേരളത്തിലെ ജനങ്ങളുടെ വികാരമാണ്. കേരള നിയമസഭയുടെ ഭാഗമായ ഗവര്‍ണര് പ്രമേയത്തെ തള്ളിയും നിയമസഭാ നടപടിയെ അവഹേളിച്ചതും തെറ്റാണ്.\nഅതൃപ്‌തിയുണ്ടെങ്കില് അത് ഗവര്‍ണര് സ്‌പീക്കറെ രേഖാമൂലം അറിയിക്കണമായിരുന്നു എന്നും പ്രതിപക്ഷ നേതാവ് രമേശ് ചെന്നിത്തല പറഞ്ഞതായി ഏഷ്യാനെറ്റ് റിപ്പോര്‍ട്ട് ചെയ്‌തു.\nമുഖ്യമന്ത്രി പിണറായി വിജയന് ഗവര്‍ണര് ആരിഫ് മുഹമ്മദ് ഖാനെ ഭയമാണെന്നാണ് തോന്നുന്നതെന്നും രമേശ് ചെന്നിത്തല പറഞ്ഞു. നിയമസഭയേയും സര്‍ക്കാരിനെയും ഇത്രമേല് അവഹേളിച്ചിട്ടും മുഖ്യമന്ത്രി മൗനം തുടരുന്നത് അത്ഭുതമാണ്.\nഗവര്‍ണറെ കണ്ട് പ്രതിഷേധം അറിയിക്കാനോ കാര്യങ്ങള് ഗവര്‍ണറെ ബോധ്യപ്പെടുത്താനോ പോലും മുഖ്യമന്ത്രി തയ്യാറായിട�


പളുങ്കുപാത്രങ്ങളാണ് ; കനിവ് കാണിക്കൂ | islamonlive\nHome/Your Voice/പളുങ്കുപാത്രങ്ങളാണ് ; കനിവ് കാണിക്കൂ\nപളുങ്കുപാത്രങ്ങളാണ് ; കനിവ് കാണിക്കൂ\nഅബ്ദുല് ഹഫീദ് നദ്‌വി കൊച്ചി 10/02/2020\nസ്ത്രീസുരക്ഷയെക്കുറിച്ച് ഏറെ ആഴത്തിൽ ചിന്തിക്കേണ്ട കാലഘട്ടമാണിത്. സ്ത്രീത്വത്തെ സംരക്ഷിക്കേണ്ട പുരുഷൻ തന്നെ കാമവെറിപൂണ്ട് സ്ത്രീയെ പിച്ചിചീന്തുന്ന വാർത്തകൾ അനുദിനം നാം ദൃശ്യശ്രാവ്യ മാധ്യമങ്ങളിൽ കേട്ടു / കണ്ടു കൊണ്ടിരിക്കുന്നു .പൊതു ഇടങ്ങളിൽ മാത്രമല്ല; സ്വന്തം കൂരകൾക്കുള്ളിൽ പോലും പെണ്ണത്വം പിച്ചി ചീന്തപ്പെടുന്നു. സമൂഹത്തിലെ ദുർമാർഗികൾ മുതൽ വേണ്ടപ്പെട്ട രക്ത ബന്ധുക്കൾ വരെ പക്ഷേ ഇവിടെ വില്ലൻ വേഷത്തിൽ വരുന്ന എത്രയോ വാർത്തകളാണ് എല്ലാ ദിവസവും നാം വായിച്ചു കൊണ്ടിരിക്കുന്നത്…. ഭരണകൂടങ്ങളോ, നിയമപാലകരോ, നീതി പീഠങ്ങളോ ഒന്നുംതന്നെ ഈ വിപത്തിനെതിരെ ശക്തമായ നടപടി സ്വീകരിക്കുവാൻ തയ്യാറാകുന്നില്ല എന്നതാണ് ഏറ്റവും വേദനാജനകം. ഇങ്ങനെയുള്ള ഇന്നത്തെ സാഹചര്യത്തിൽ ഓരോ സ്ത്രീകളും സ്വയം അവരവരുടെ സുരക്ഷയെക്കുറിച്ച് ചിന്തിക്കുവാൻ തയ്യാറാകണം. അനുവാദംകൂടാതെ ദേഹത്ത് ഒരു വിരൽസ്പർശിക്കുന്നവന്റെ കൈ തട്ടിമാറ്റാനുള്ള ആത്മധൈര്യം പെൺമക്കളിൽ നാം ഉണ്ടാക്കിയെടുക്കണം. ഒറ്റക്കയ്യനായ ഒരു നികൃഷ്ടന്റെ മുന്നിൽ കീഴടങ്ങേണ്ടി വന്ന നമ്മുടെ പ്രിയ സോദരി സൗമ്യ ഇന്നും നീറുന്ന വേദനയായ് നമ്മുടെയെല്ലാം മനസ്സിലുണ്ട്. ഇനി ഒറ്റ കയ്യനല്ല.. രണ്ട് കൈ ഉള്ളവൻ വന്നാലും ധൈര്യത്തോടെ നേരിടാനുള്ള ശാരീരിക-കായിക ക്ഷമത സഹോദരിമാർ നേടണം. കാരണം ഇന്ത്യൻ പുരാണങ്ങളനുസരിച്ച് ഒരു സ്ത്രീയിൽ ഉറങ്ങി കിടക്കുന്നത് ലക്ഷ്മി മാത്രമല്ല;പത്ത് കൈകളുള്ള സംഹാരദുർഗ്ഗയുമാവാം.. ആ ഭാവത്തിലേക്ക് വന്നാൽ പക്ഷേ പിന്നെ സംഹാര താണ്ഡവമാവും എവിടെയും ഫലം..\nതായ്‌ലൻഡ് സ്വദേശിനിയായ ടൂറിസ്റ്റ് കൊച്ചിയിലെ ഹോട്ടലിൽ പീഡിപ്പിക്കപ്പെട്ട സംഭവം കഴിഞ്ഞ ആഴ്ചയിലെ സായാഹ്ന പത്രങ്ങളിലെ ഹോട്ട് കേക്കായിരുന്നു.\nരണ്ടു കൊല്ലം മുമ്പ് ന്യൂഇയര് ആഘോഷത്തിനോടൊപ്പമെന്നോണം രണ്ട് അക്രമ സംഭവങ്ങള് പ്രത്യേകം വാര്‍ത്തയായത് നാം മറന്നു കാണില്ല. എല്ലാം സ്ത്രീ കയ്യേറ്റങ്ങള്. ഒന്ന് ആലപ്പുഴയിലും മറ്റൊന്ന് ബംഗളൂരുവിലും. ആലപ്പുഴയില് ഇതര സംസ്ഥാന വനിതാ തൊഴിലാളിയും ബംഗളൂരുവില് ഏതാനും ന്യൂ ജെന് പെണ്‍കുട്ടികളും ഏതോ വിവരമില്ലാത്തവരുടെ ക്രൂരതകള്‍ക്ക് വിധേയരായി. നടി പീഡിപ്പിക്കപ്പെട്ടപ്പോളുണ്ടായ ജഗപൊഗ എല്ലായിടത്തും. മാധ്യമങ്ങള് / ചാനലുകൾ വിഷയം ചൂടോടെ വറു ചട്ടികളിലേക്കെടുത്തിട്ടു. പിന്നെ ചര്‍ച്ചകളായി. അഭിപ്രായ പ്രകടനങ്ങളായി. ഗീര്‍വാണങ്ങള് മുതല് ഘോരഘോരോപദേശങ്ങള് വരെ എല്ലാം പതിവു പോലെ. ഫെമിനിസ്റ്റുകൾ മുതൽ മനഃശാസ്ത്രജ്ഞര് വരെയും , രാഷ്ട്രീയക്കാര് മുതല് കൗണ്‍സിലര്‍മാര് വരേയും ചൂടാറും വരെ ചാനലുകളില് കുത്തിയിരുന്നു അന്തിച്ചര്‍ച്ചകളില് പങ്കെടുത്തു. പത്ര കോളങ്ങളിലുമുണ്ടായിരുന്നു സംവാദങ്ങൾ . പതിവു പോലെ കടമകള് നിര്‍വഹിച്ച് എല്ലാവരും ‘എല്ലാം ശരിയായി’ എന്നോ ‘എല്ലാം ഇനി ശരിയാകും’ എന്നോ പറയാതെ പറഞ്ഞ് സായൂജ്യമടഞ്ഞത് മാത്രം മിച്ചം.\nAlso read: പുകപടലമൊഴിയാതെ ഇദ്‌ലിബ്\nസാമൂഹ്യ ബന്ധിയായതിനാല് വലിയ രസമാണ്, ഈ വനിതാ ചര്‍ച്ച കേട്ടും കണ്ടും നില്‍ക്കാന്. വിഷയത്തെ ഓരോരുത്തരും സമീപിക്കുന്നതിനനുസരിച്ച് ചര്‍ച്ച വളഞ്ഞും പുളഞ്ഞും പോകുന്നത് മനോഹരവും എരിവും പുളിയും കലർന്നതുമാണ്. വിഷയത്തെ സമീപിക്കുന്നതും അത് ചിലരില് പ്രതിഷേധ വികാരം കോരിച്ചൊരിയും. അവര് പറഞ്ഞ് പറഞ്ഞ് ചിലപ്പോള് കാടുകയറും. മറ്റു ചിലര് വിഷയത്തെ അവരുടെ സ്ഥാപിത സ്വത്വത്തില് നിന്നുകൊണ്ട് മാത്രം കാണുകയും അവരുടെ പരിഹാരങ്ങള് തെല്ല് കോപത്തോടെ അവതരിപ്പിക്കുകയും ചെയ്യും. ഈ ചര്‍ച്ചകളിലുമുണ്ടായി ഇതൊക്കെ. തങ്ങള്‍ക്കെതിരെ ഉണ്ടാകുന്ന ഏതു പുരുഷ നോട്ടത്തെയും സംശയിക്കണമെന്ന് ഉപദേശിക്കുന്നവരെ കണ്ടു. സ്ത്രീകള് ഇത്തരം അനുഭവങ്ങളില് കടുത്ത പ്രതികരണങ്ങള് നടത്താന് തയ്യാറാവണമെന്ന് ഉപദേശിക്കുന്നവരെയും കാണാൻ കഴിയുന്നു. സേഫ്റ്റിപ്പിന് മുതല് മുളകുപൊടിവരെ പരിഹാരമായി മുന്നോട്ടുവെച്ചവരെയും കാണേണ്ടി വന്നു.പരിഹാരമല്ലേ എന്നു ചോദിച്ചാല് അതെ എന്നു പറയാവുന്നതിലപ്പുറം ഒരു വ്യാസവും അര്‍ത്ഥവും ഈ കാഴ്ചപ്പാടുകള്‍ക്കില്ല. വിഷയത്തെ അപഗ്രഥനം ചെയ്യുകയോ പരിഹാരത്തെ സമൂഹവുമായി ചേര്‍ത്തുവെക്കുകയോ ഒന്നും ചെയ്യാനുള്ള ഹൃദയ വിശാലത വാചോടാപങ്ങളിലില്ലായെന്നതു വ്യക്തമായിരുന്നു. എലിയെ പേടിച്ച് ഇല്ലം ചുടുന്നവരുടെ പിന്‍തലമുറക്കാര്.\nഎന്നാല് ക്രിയാത്മകവും ചിന്താര്‍ഹവുമായ ചില ഇടപെടലുകളും ചില ചാനൽ ചര്‍ച്ചകളില് ഉണ്ടായി. അവരില് പലരും പറഞ്ഞത് പൊതുജനത്തിന് മാന്യമായി തോന്നുകയും ചെയ്തു. അവയിലൊന്ന് സ്ത്രീയെ ബഹുമാനിക്കാന് സമൂഹത്തെ പഠിപ്പിക്കണമെന്നതായിരുന്നു. മറ്റൊരാള് ഇങ്ങനെ പറഞ്ഞു: ‘നിങ്ങളുടെ പെണ്‍കുട്ടി സുരക്ഷിതയാകാന് നിങ്ങളുടെ ആണ്‍കുട്ടിയെ ആ ബോധത്തില് വളര്‍ത്തുക’ എന്ന്. ഈ രണ്ടു അഭിപ്രായങ്ങള്‍ക്കും വിഷയം ആവശ്യപ്പെടുന്ന പരിഹാരത്തോട് സാമീപ്യമുണ്ട്. കാരണം അത് രണ്ടും ശരിയായ പരിഹാരങ്ങളുടെ അടുത്തുകൂടെ കടന്നുപോകുന്നു. കാരണം, മറ്റു പലരും മനസ്സിലാക്കിയത് പോലെ ഓരോ സ്ത്രീ പീഡനവും ഒറ്റപ്പെട്ട സംഭവമല്ല. മറിച്ച് അത് സമൂഹത്തില് ആഴത്തില് വേരിറക്കിയിട്ടുള്ള ചില നൈതികതകളുടെ ധ്വംസനമാണ്. അത് ഒറ്റക്കാരണത്താല് സംഭവിക്കുന്നതല്ല. ഒരു പാട് ഘടകങ്ങള് അതിലേക്കു നയിക്കുന്നവയായി ഉണ്ട്. അവയെ എല്ലാം പരിഗണിക്കുകയും പരിഹരിക്കുകയും ചെയ്യുമ്പോഴേ യഥാര്‍ത്ഥ പ്രശ്‌നത്തിനു പരിഹാരമുണ്ടാകൂ.\nAlso read: ‘ഇനി ഒരടി പിറകോട്ടില്ല’: ദയൂബന്ദില് ശഹീന് ബാഗ് മോഡല് സമരം നയിച്ച് സ്ത്രീകള്\nഇവിടെയാണ് ഇസ്‌ലാമിന്റെ പരിഹാരങ്ങള് പ്രസക്തമാകുന്നത്. സ്ത്രീകളുടെ അന്തസ്സ്, ആഭിജാത്യം, സുരക്ഷ , സമൂഹത്തിന്റെ അന്തസ്സ്, എന്നിവയുടെ കൂടി നിദര്‍ശനങ്ങളാണ് എന്ന് ഇസ്‌ലാം ഉദ്‌ഘോഷിക്കുന്നു. വളരെ ക്രൂരമായി തന്റെ അനുയായികള് പീഡിക്കപ്പെട്ടിരുന്ന മക്കാ യുഗത്തില് നബി(സ) തന്റെ അനുയായികള്‍ക്ക് നല്‍കിയ പ്രത്യാശയില് എടുത്തു പറഞ്ഞത് “സ്വന്‍ആഅ് മുതല് ഹദറ മൗത്ത് വരെ തന്റെ ആട്ടിന് കുട്ടികളെ കുറുക്കന്‍മാര് പിടിച്ചേക്കുമോ എന്നല്ലാതെ മറ്റൊന്നും ഭയപ്പെടാനില്ലാതെ സ്വഛന്ദമായി ഒരു സ്ത്രീക്ക് നടന്നുപോകാവുന്ന കാലം വരും” എന്നായിരുന്നു. ഹിജ്‌റ യാത്രയില് തന്നെ പിന്തുടര്‍ന്നു കണ്ടെത്തിയ സുറാഖത്തു ബിന് മാലികി (റ)നോടും പില്‍ക്കാലത്ത് അദിയ്യ് ബിന് ഹാത്വിമി(റ)നോടും മറ്റും നബി(സ) ഇതേ വർത്തമാനം പറഞ്ഞതായി ഹദീസ് ഗ്രന്ഥങ്ങളിൽ കാണാം. സ്ത്രീകള് സുരക്ഷിതരല്ലെങ്കില് ആ സമൂഹം സുരക്ഷിതമല്ല എന്നതു തന്നെയാണ് ഈ വാചകത്തിലൂടെ അവരുടെ കൂടെ വിമോചകനായിരുന്ന മുഹമ്മദ് നബി (സ) യുടെ കാഴ്ചപ്പാട്.\nഈ സുരക്ഷിതത്വം ഇസ്‌ലാം നേടിത്തരുന്നത് ബഹുമുഖ മാര്‍ഗങ്ങളിലൂടെയാണ്. സ്ത്രീകളെ ജനങ്ങളിൽ ഏറ്റവും ഇഷ്ടപ്പെട്ടവരായി വിശേഷിപ്പിച്ച ഒരു വാചകം സ്വഹീഹുൽ ബുഖാരിയിൽ ഇങ്ങിനെയാണ്: أنتم من أحب الناس إلي സ്ത്രീയെ ബഹുമാനിക്കുക എന്നത് അവയിലൊന്നായതിനാലാണ് യഥാര്‍ത്ഥ പരിഹാരത്തിന്റെ അടുത്തുകൂടി പോകുന്നത് ആ നിർദ്ദേശമാണെന്ന് നാം പറയുന്നത്. അഥവാ സ്ത്രീയുടെ സുരക്ഷിതത്വത്തിന് ഇസ്‌ലാം കാണുന്ന വഴി അവളോടുള്ള ബഹുമാനത്തിൽ നിന്നും നിഷ്പന്നമാവുന്നതാണ്. പല മാനങ്ങളാണതിനുള്ളത്. ഇതു വ്യക്തമാക്കാന് സ്ത്രീയെ അവളുടെ ജീവിത വിവിധ ഘട്ടങ്ങളിലേക്ക് ആദ്യം പിരിച്ചെഴുതാം. ജന്മം, ശൈശവം, കൗമാരം, വിവാഹം, മാതൃത്വം, വാർധക്യം എന്നിവയാണവ പ്രധാനമായും. ജന്മം അവള്‍ക്ക് ജനിക്കാനുള്ള അവകാശം നല്‍കുകയാണ്. സ്ത്രീയായി ജനിച്ചാല് ജീവിക്കാനുള്ള അര്‍ഹതയില്ലാത്ത ഒരു കാലത്ത് ഖുർആൻ (81:8-9) അതിനെ അപലപിച്ചു എന്നു മാത്രമല്ല ജീവനോടെ കൊന്നുമൂടുന്ന കാപാലികരുടെ കൈകളില് കടന്നുപിടിക്കുകയും ചെയ്തു. കൃത്രിമ മാര്‍ഗങ്ങളിലൂടെ ഭ്രൂണത്തിന്റെ ലിംഗം തിരിച്ചറിഞ്ഞ് പെണ്‍കുട്ടിയാണെങ്കില് ‘താല്‍പര്യമില്ലാത്ത ഗര്‍ഭം’ എന്നു പറഞ്ഞ് അതൊഴിവാക്കുന്ന ആധുനിക കാലത്തു പോലും സ്ത്രീക്കു ജനിക്കാനുള്ള അവകാശത്തിന്റെ കൊടി പിടിച്ചു മുന്നിൽ നില്‍ക്കുകയാണിസ്‌ലാം.\nശൈശവ ദശയില് ഒരു പെണ്‍കുഞ്ഞിനെ അന്നം മുതല് വിദ്യ വരെ നല്‍കി വിവാഹം കഴിപ്പിച്ചു വിടുന്നതുവരെയുള്ള ഘട്ടത്തിന് ഇസ്‌ലാം നല്‍കുന്ന പ്രാധാന്യം അതിനു നല്‍കപ്പെടുന്ന പ്രതിഫലത്തില് നിന്നു തന്നെ ഊഹിച്ചെടുക്കാം. നബി (സ) പറഞ്ഞു: ‘ഒരാള് തന്റെ രണ്ടു പെണ്‍മക്കളെ അല്ലെങ്കില് മൂന്നു പെണ്‍മക്കളെ വളര്‍ത്തുകയും അവരെ നല്ല നിലയില് സംസ്കാരവും മര്യാദയും ശീലിപ്പിക്കുകയും ചെയ്യുകയും നല്ല ഇണയെ കണ്ടെത്തി വിവാഹം ചെയ്യിക്കുകയും ചെയ്തു കഴിഞ്ഞാല് അതിനു സ്വര്‍ഗമാണ് പ്രതിഫലം’. മാത്രമല്ല, മക്കളെയും ഗാര്‍ഹികതയെയും നയിക്കാനും നിയന്ത്രിക്കാനുമുള്ള ഉത്തരവാദിത്വം അവര്‍ക്കു നല്‍കുമ്പോഴും ഇസ്‌ലാം ആഗ്രഹിക്കുന്നത് പഠിച്ച് മിടുക്കികളായ ലോകത്തോട് ചേർന്നു നിൽക്കുന്ന സ്ത്രീകളെയാണ്. കൗമാരത്തിലേക്കു കാലൂന്നുന്നതോടെയാവട്ടെ ഇസ്‌ലാം വളരെ ജാഗ്രതയോടെ അവളെ പിന്തുടരുന്നു. അവളില് വളരുന്ന സ്‌ത്രൈണതക്കും വികാര വിചാരങ്ങള്‍ക്കും കാവലായി ഇസ്‌ലാം നില്‍ക്കുന്നു. അവ അപഹരിക്കപ്പെടാതിരിക്കാനും ധ്വംസിക്കപ്പെടാതിരിക്കാനും അവളോട് മറക്കേണ്ടതെല്ലാം മറച്ചിരിക്കാനും എല്ലാ ഒതുക്കവും അടക്കവും – അകത്തും പുറത്തും – പാലിക്കാനും ഉപദേശിക്കുന്നു. ആ ഒതുക്കവും അടക്കവുമാണ് അവളുടെ ശക്തിയും ഊര്‍ജ്ജവുമെന്ന് ഇടക്കിടെ ഓര്‍മ്മപ്പെടുത്തുകയും ചെയ്യുന്നു. അവളുടെ പർദ്ദ അവളുടെ സാമൂഹികപരതയുടെ കൂടെ പ്രത്യക്ഷീകരണമാണ് എന്ന ബോധം അവരിൽ ബോധപൂർവ്വം വളർത്തുന്നതിന്റെ ഭാഗമാണ് ഹിജാബിന്റെ ആയത്ത് . അഥവാ സ്ത്രീ – പുരുഷ സങ്കലനത്തിന്റെ അകൽച്ച പാലിക്കാൻ അവളെ ശീലിപ്പിക്കുന്ന പരിചയാണത്.\nവിവാഹ ജീവിതത്തിലേക്ക് കടക്കുന്നതോടെ പല ഔന്നിത്യങ്ങളും അവളില് വന്നുചേരുകയായി. പുരുഷന്റെ ജീവിത പാതിയും പങ്കാളിയുമായിത്തീരുന്ന അവളെ ഇസ്‌ലാം വിളിക്കുന്നത് ഇഹലോകത്തെ ഏറ്റവും നല്ല വിഭവമെന്നാണ്. നബി(സ) പറഞ്ഞു: ‘ദുനിയാവിലുള്ളവയെല്ലാം ജംഗമ വസ്തുക്കളാണ്. അവയില് ഏറ്റവും ഉത്തമമായത് സച്ചരിതയായ സ്ത്രീയാണ്’. മാത്രമല്ല സമൂഹത്തില് അവള് നിലയും വിലയുമുള്ള അര്‍ദ്ധാംശമാണ് എന്ന് ഇസ്‌ലാം പറയുന്നു. ജീവിത ദൗത്യങ്ങള് ഏറ്റെടുക്കുന്നതോടെ അവളിലുണ്ടാകുന്ന വളര്‍ച്ചയുടെ മാറ്റം അല്ലാഹു ഖുര്‍ആനില് വരച്ചുവെക്കുന്നുണ്ട്. അല്ലാഹു പറയുന്നു: ‘അവര് നിങ്ങളുടേയും നിങ്ങള് അവരുടേയും വസ്ത്രങ്ങളാകുന്നു’വെന്ന് ഖുർആനിക സൂക്തം (2:187) . വസ്ത്രങ്ങള് എന്ന പ്രയോഗത്തില് വിശദീകരണ വ്യാഖ്യാനങ്ങളിലൊന്നും ഒതുങ്ങാത്ത ഒരു അര്‍ത്ഥ വ്യാപ്തി തന്നെയുണ്ട്.\nപാരസ്പര്യത്തിന്റേയും സംരക്ഷണത്തിന്റേയും രൂപകമാണ് ആ പ്രയോഗം. മാതൃത്വത്തിലേക്ക് കടക്കുന്നതോടെ സ്ത്രീ ബഹുമാനങ്ങളുടെ പരമ കാഷ്ഠ പ്രാപിക്കുകയാണ്. ‘‘നിനക്കേറ്റവും കടപ്പാടുള്ളത് നിന്റെ മാതാവിനോട് തന്നെയാണ്’ എന്ന് മൂന്നു തവണ ആവര്‍ത്തിച്ചും നബി (സ) പറഞ്ഞതില് നിന്നും അതു ഗ്രഹിക്കാം. ഇങ്ങനെ ജീവിതത്തിന്റെ ഓരോ ഘട്ടങ്ങളിലും സ്ത്രീയെ അവളുടെ ബഹുമാനാദരവുകള്‍ക്ക് വിധേയമാക്കുകയാണ് ഇസ്‌ലാം. അതുകൊണ്ടുതന്നെയാണ് ഇക്കാര്യത്തിലെ ഇസ്‌ലാമിക ദര്‍ശനം കുറ്റമറ്റതായിമാറുന്നതും. ഒട്ടകത്തിന്റെ വേഗതയില് പരിഭ്രമിച്ച ബീവി ഒട്ടകകട്ടിലില് നിന്നും തല കാട്ടിയപ്പോള് ഒട്ടകത്തിന്റെ മൂക്കുകയര് പിടിക്കുന്ന അന്‍ജഷ(റ)യോട് കരങ്ങള് ഉയര്‍ത്തി നബി പറഞ്ഞതാണ് നമ്മുടെ തലവാചകം :അന്‍ജഷാ, മെല്ലെ ; പളുങ്കു പാത്രങ്ങളാണിവർ .\nഇന്ത്യയില് ശരാശരി ഓരോ 15 മിനിറ്റിലും ഒരു സ്ത്രീ ബലാത്സംഗം ചെയ്യപ്പെടുന്നെന്ന് റിപ്പോര്‍ട്ട്. നാഷണല് ക്രൈം റെക്കോര്‍ഡ് ബ്രൂറോ (എന്.സി.ആര്.ബി) പുറത്തുവിട്ട റിപ്പോര്‍ട്ടിലാണ് ഇക്കാര്യങ്ങള് പറയുന്നത്. സ്ത്രീകള്‍ക്ക് നേരെ അതിക്രമം നടക്കുന്ന ലോകത്തിലെ ഏറ്റവും മോശം സ്ഥലങ്ങളിലൊന്നാണ് ഇന്ത്യ എന്ന് അടിവരയിടുന്നതാണ് പുതിയ റിപ്പോര്‍ട്ട്. 2012 ന്യൂഡല്‍ഹിയിലെ ബസില് വച്ച് നിര്‍ഭയ ക്രൂരമായി കൂട്ടബലാത്സംഗം ചെയ്യപ്പെട്ടതിനെതിരെ രാജ്യമൊട്ടാകെ പ്രതിഷേധവുമായി രംഗത്തെത്തിയിട്ടും ഇപ്പോഴും തല്‍സ്ഥിതി തുടരുകായണ്. നിര്‍ഭയ കേസിലെ പ്രതികളുടെ വധശിക്ഷ നാം ഈയിടെ മാത്രമാണ് വായിക്കുന്നത്.\nറിപ്പോര്‍ട്ട് പ്രകാരം രാജ്യത്ത് 3,78,277 കുറ്റകൃത്യങ്ങളാണ് 2018ല് സ്ത്രീകള്‍ക്കെതിരെ നടന്നത്. 2017ല് ഇത് 3,59,849 ആയിരുന്നു. 2019 ലെ കണക്ക് ഈ വരികൾ കുറിക്കുന്നത് വരെ പുറത്ത് വന്നിട്ടില്ല. ബി.ജെ.പി ഭരിക്കുന്ന ഉത്തര്‍പ്രദേശിലാണ് ഏറ്റവും കൂടുതല് സ്ത്രീകള്‍ക്കെതിരെ അതിക്രമങ്ങള് നടക്കുന്നത്. 59,445 കേസുകളാണ് ഇവിടെ റിപ്പോര്‍ട്ട് ചെയ്തത്. 35,497 കേസുകള് റിപ്പോര്‍ട്ട് ചെയ്ത മധ്യപ്രദേശും 30,394 കേസുകള് റിപ്പോര്‍ട്ട് ചെയ്ത ബംഗാളുമാണ് പട്ടികയില് രണ്ടും രണ്ടും മൂന്നും സ്ഥാനത്ത്. കേരള തലസ്ഥാനത്ത് പിങ്ക് പോലീസ് ന്യൂ ഇയർ ഈവിൽ നടത്തിയ മോക്ക് ഡ്രില്ലിങ്ങിനിടയിൽ പിടിക്കപ്പെട്ടത് വനിതാ പോലീസ്കാരോട് അപമര്യാദയായി പെരുമാറിയ പാസ്റ്ററും ,പെണ്ണ് പുറത്തിറങ്ങുന്നത് സമരത്തിനാണെങ്കിൽ പോലും നിഷിദ്ധമെന്ന് ഫത് വ നല്കാനല്ലാതെ പെണ്ണിനെ ബഹുമാനിക്കേണ്ടതെങ്ങിനെയെന്ന് പൊതു സമൂഹത്തിന് തിരിയുന്ന ഭാഷയിൽ ഒരുപദേശവും നല്കാത്ത മുസ്ലിം പണ്ഡിതവൃത്തവും, ഭക്തകളായ സ്ത്രീകളുടെ അമിത വിശ്വാസം മൂലം ശതകോടീശ്വരനായ സ്വാമിയും, സ്വതന്ത്ര ചിന്തകയായ അനുയായി പെണ്ണിനെ ദുരുപയോഗപ്പെടുത്തിയ നിരീശ്വരവാദി നേതാവുമെല്ലാം ഇത്തരം അവസ്ഥകൾക്ക് കാരണക്കാരാണ്.\n(ഫെബ്രു: 11 സ്ത്രീ – ബാലികാ സുരക്ഷാ ദിനം )